bavarian-nlp/barwiki-20250901 huggingface dataset:
Fuaß

Da Fuaß, manchmoi a Fouß, Pl.: Fiass oda Fäiss, (dt.: Fuß, Pl.: Füße) is da untasde Tei vo da Haxn. Des guid fia olle Landwiabeviecha.
Da Fuaß bstähd aus da Fuaßwuazl mid da Feaschn, on Middlfuaß und de fimf frein Zechna.
Im Weanarischn moand ma mid Fuaß ois van Oasch bis zu de Zechn.
Tangipahoa Parish, Louisiana

Tangipahoa Parish is a Beziak im Bundesstoot Louisiana in da USA. Da Beziak hod 121.097 Eihwohna. Da Sitz vo da Vawoitung is Amite City.
Da Beziak hod a Flächn vo 2132 Quadratkilometa, dovo san 85 Quadratkilometa Wossaflächn.
Tensas Parish, Louisiana

Tensas Parish is a Beziak im Bundesstoot Louisiana in da USA. Da Beziak hod 5252 Eihwohna. Da Sitz vo da Vawoitung is Saint Joseph.
Geografie.
Des Parish liegt im Nordostn vo Louisiana und grenzt im Ostn an an Mississippi, der de Grenz zum Bundesstoot Mississippi buidt. Des Tensas Parish hod a Flächn vo 1661 Quadratkilometa, wovo 100 Quadratkilometa Wossaflächn san.
Es grenzt an foignde Parishes und Countys:
Fruajoa

As Fruajoa oda Fruajoar (dt.: Frühling, Frühjahr oda Lenz, engl.: "spring"), aa da Longs oda Lanseng, is oane vo de via Joareszeidn, de wo af'n Winta foigd und fia'n Summa kimmd.
In insan Broadn is des de Zeid, wo de Natua afbliahd, wei de Dog imma lenga und lenga wean.
Neil Armstrong

Da Neil Alden Armstrong (* 5. August 1930 bei Wapakoneta, Ohio; † 25. August 2012 z Cincinnati, Ohio) wor a amerikanischa Astronaut und da easchde Mensch afm Mond.
Ois Kommandant vo Apollo 11 is a im Juli 1969 zum Mond gflong. Bei dea Mission san da Armstrong und da Buzz Aldrin a hoibe Stund am Mond umadumganga. Da Armstrong hod ois Easchda sein Fuass afm Mond gsezd.
Wiara aussegraxlt is, hod a gsogt:
Des is aa oana vo de berihmtasdn Vasprecha. Wei song woit a (so hod a si s af an Bladdl notiad ghobd): "Des is a kloana Schridd fia an Mensch und a riesiga Sprung fiad Menschheid."
De Mondlondung wor da zwoate und lezde Raumflug vom Armstrong. Sei easchda wor dea mid Gemini 8 anno 1966, wo zum easchdn Moi zwoa Raumschiff vabundn worn san. Gemini 8 wor nacha aa as easchde Raumschiff, wo notlandn hod miassn.
Terrebonne Parish, Louisiana

Terrebonne Parish is a Beziak im Bundesstoot Louisiana in da USA. Da Beziak hod 111.680 Eihwohna. Da Sitz vo da Vawoitung is Houma.
Da Beziak hod a Flächn vo 5387 Quadratkilometa, dovo san 2137 Quadratkilometa Wossaflächn.
Union Parish, Louisiana

Union Parish is a Beziak im Bundesstoot Louisiana in da USA. Da Beziak hod 22.721 Eihwohna. Da Sitz vo da Vawoitung is Farmerville.
Geografie.
Er liegt im Nordn vo Louisiana, grenzt an Arkansas und hod a Flächn vo 2345 Quadratkilometa, wovo 72 Quadratkilometa Wossaflächn san.
Er grenzt an foignde Parishes und Countys:
Fuaßboi Wäidmoastaschaft 2014

D Endrundn vo da Fuaßboi-Wejdmoastaschaft 2014 (, ) vo de Mana is de 20. vom bedeitnstn Turnier fia Fuaßboi-Nationalmannschaftn und gehd vom 12. Juni bis zan 13. Juli 2014 in Brasilien. Da Titlvateidiga, da Wejdmoasta vo 2010 is Spanien. Der wos des Tuanier gwingd qualifeziad se audomadisch fian FIFA-Konföderationen-Pokal 2017.
Brasilien is, noch 1950 as zwoate Moi da Ausrichta vo da Wejdmoastaschaft.
Qualifikation.
D Vateilung vo de Startplatz is auf da Sitzung vom FIFA-Exekutivkomitee am 2. und 3. März 2011 in Zürich festglegt woan. Da Auslosung vo de Qualifikationsgruppn is am 30. Juli 2011 in Rio de Janeiro gmocht woan.
De Platz fia d Endrundn hand a so vagem woan:
Teilnemma.
Brasilien is ois Gastebaland audomadisch a Teilnemma. Aus de Kontinentalvabänd hamd se insgsamd de 32 Nationalmannschaftna qualefiziad:
D Fuaßboinationalmannschaft aus Bosnien und Herzegowina is zan easchtn moi a da Endrundn vo arana Fuaßboi-Wm dabei.
De Gruppn.
D Auslosung vo da Gruppnphasn is am 6. Dezemba 2013 um 17:00 Uhr (MEZ) am Hotel Costa do Sauípe Park in Costa do Sauípe gwen.
Stadien.
Des hand de Stadien wo de Gspeia ausdrong weand, mid de Zuaschauakapazitätn.
De bestn Schitzn.
D Reihnfoing richt se noch de Kriterien vo da FIFA fiaran „Goidna Schua“. Ois easchts zejnd do de gschossna Dial. Hamd nochad zwe Spiela gleich fui Dial gschossn, na zejd d Zoi vo de Voalong. Hand iaz de a gleich, na wiad de mid de wengan Einsatzminutn bessa gweat.
Sloane Stephens

De Sloane Stephens (* 20. Meaz 1993 z Plantation, Florida) is a amerikanische Tennisspiiarin.
In da WTA-Ranglistn is zua Zeit (im Juni 2014) de Nummara 19. Ia beste Plazziarung hods ois 11. im Oktoba 2013 ghobt.
Se is 170 Zantimeta grouß und hod 61 Kilo. Ia steakste Spiihand is de boadhändige Rickhand.
Jacques Cartier

Da Jacques Cartier (* 31. Dezemba 1491 z Rothéneuf bei Saint-Malo (Frankreich); † 1. Septemba 1557), bretonisch: Jakez Karter, wor a franzesischa Entdecka und Seefoara vo bretonischa Heakunft.
Ea hod ois easchda Eiropea in Goif vo Sankt Lorenz befoarn, kartografiad und bschriem. Dem Land entdecktn Land hod a in Nama "Neifrankreich" bzw. Canada gem. Da Nama kimmt aus da Sproch vo de Irokesn vom Woat "kanata", wo "Siedlung" ("village") hoasst und vom Cartier missvastandn worn is. Ea hod glabt des warad da Indiananama fia zwoa grousse Siedlunga, wo a entdeckt ghobt hod: Stadacona (heit Quebec) and at Hochelaga (heit Montreal).
Hernán Cortés

Da Hernán (aa Hernando) Cortés (* 1485 in Medellín, Kinereich vo Kastilien und León; † 2. Dezember 1547 in Castilleja de la Cuesta) wara spanischa Konquistador. Mid da Huif vo seine indianischn Vabindtn hodaras Reich vo de Azteken mid da Hauptstod Tenochtitlán erobat. Da Sieg iba de Aztekn is 1521 as wichtigste Ereignis vo da eiropäischn Expansion in Amerika gwen. Vo 1521 bis 1530 is da Hernán Cortés da Generalgouverneur vo Neispanien gwen.
Lidaradua.
Biographien.
"Cortés in Mexiko". München ,Oldenbourg, 1957.
Teheran

Teheran ( "(Tehrān)" //) is d Hauptstod vom Iran und da Provin Teheran. Am Gebiet vo da Stod wohnand fast 8 Million Leid (noch da Boikszejung vo 2006), auf d Metropoiregion weand eba 15 Million Eihwohna gschatzt. A Statistik vo 2011 sogt oba, dass grod 12,2 Million Menschnn hand, a gscheide Voikszejung is fia 2016 agsetzt. Ois Industrie- und Handelsstod mid Universitätn, Hochschuina, Bibliothekn und Museen is Teheran a bedeitns Wirtschafts-, Wissenschafts- und Kuituazendrum und a wichtiga Knotnpunkt fian Vakea vom Land.
Sydney

Sydney [] is d Haptstod vom australischn Bundesstoot New South Wales und mid 4,63 Milliona Eihwohna de gresste Stod in Australien.
Sydney is am 26. Jenna 1788 grindt woan und is heid as Industrie-, Handls- und Finanzzendrum vo Australien und a wichtiga Tourismusort. A vej Universitätn, Museen und Galerien hand do. Sydney is remisch-katholischa und anglikanischa Erzbischofssitz.
Städtpartnaschoftn.
De City of Sydney untahoit mid foignde Städt Partnaschoftn (in Klomman des Joar vo da Etabliarung):
Vermilion Parish, Louisiana

Vermilion Parish is a Beziak im Bundesstoot Louisiana in da USA. Da Beziak hod 57.999 Eihwohna. Da Sitz vo da Vawoitung is Abbeville.
Da Beziak hod a Flächn vo 3984 Quadratkilometa, dovo san 944 Quadratkilometa Wossaflächn.
Webster Parish, Louisiana

Webster Parish is a Beziak im Bundesstoot Louisiana in da USA. Da Beziak hod 41.207 Eiwohna. Da Sitz vo da Vawoitung is Minden.
Geografie.
Er liegt im Nordwestn vo Louisiana, grenzt im Nordn an Arkansas, is im Westn uma 55 km vo Texas entfeant und hod a Flächn vo 1593 Quadratkilometa, wovo 51 Quadratkilometa Wossaflächn san.
Er grenzt an foignde Parishes und Countys:
Montreal

Montreal ( []) bzw. Montréal ( []) is de zwoatgrässde Stod in Kanada. Se liegt af ana groussn Insl im Sankt Lorenz Strom, da "Île de Montréal" ("Insl vo Montreal"). As Stodzentrum is a Higlzug, dea wo amoi a Vuikan wor, da "Mont Royal" ("Kinibeag"). Dea kloane Beag is 233 Meta houch und hod da Stod ian Nama gem. De Grenz zua USA liegt nua 50 Kilometa sidle vo Montreal.
Anno 1535 wor da bretonisch-franzesische Seefoara Jacques Cartier da easchde Eiropea, dea wo in de Gegnd keman is. Zua dea Zeid hom Sankt-Lorenz-Irokesn af da Insl gwohnt. Ob 1642 is aus ana Missionsstation de Siedlung Montreal entstandn. Anno 1760 is Montreal unta britische Heaschoft keman und hod 1832 as Stodrecht dahoidn. Seit 1867 ghead Montreal zu Kanada. Se wor fia lange Zeid as Zentrum vom Land, de wichtigste Stod und aa de Haptstod. Im 20. Joarhundat hod Montreal langsam an Bedeitung valoan. Des liegt voa oi do dro, dass da Westn vo Kanada imma wichtiga worn ist. Daduach hod des geografisch zentrala glegane Toronto de wiatschoftle fiarande Roin ibanomma.
Galileo Galilei

Galileo Galiei (*  15. Feba 1564 in Pisa in Toskana, Italien †  8. Jenna 1642 in Florenz) woar a italienischa Physika, Astronom, Philosoph und Mathematika.
In seina Zeit, wo zwischn natialicha Theologie, Naturwissnschoftn und Philosophie no ned schoarf trennt woan is, hod ma an Galilei an Philosophn gnennt.
1632 hod a de "Dialogo sopra i due massimi sistemi del mondo" ("Da Dialog über de zwei Weltsysteme") aussabrocht. Se guit ois oans von de Werke mit'm greßtn Einfluss auf de Wissenschaftsgschicht und hod de Grundlong firn Groaßtoi von da klassischn Astronomie, Physik und Philosophie gschoffa.
Zweng seina Leistunga, voa oim in da Physik und Mathematik, guit da Galilei ois oana vo de gresstn Wissnschaftla vo oin Zeitn. De "Dialogo sopra i due massimi sistemi del mondo" wean ois oans vo de wichtigstn wissenschaftlichn Weake eingstuaft.
Juri Gagarin

Da Juri Alexejewitsch Gagarin (; wiss. Transliteration ""; * 9. Meaz 1934 z Kluschino bei Gschatsk, Russland; † 27. Meaz 1968 bei Nowosjolowo, Oblast Wladimir, Russland) wor a sowjetischa Kosmonaut.
Ea wor da easchde Mensch im Wejdraam, Hejd vo da Sowjetunion und Obast vo de sowjetischn Luftstreitkräfte. Anno 1961 hod a mid da Vostok 1 Kapsl de Eadn im Kosmos umkroast. Des woa sei oanziga Raamflug. Nacha wor a aa internationale Berihmtheid.
Anno 1968 is a mid an MiG-15 Training Jet obgstiazd und gstoam.
West Baton Rouge Parish, Louisiana

West Baton Rouge Parish is a Beziak im Bundesstoot Louisiana in da USA. Da Beziak hod 23.788 Eiwohna. Da Sitz vo da Vawoitung is Port Allen.
Da Beziak hod a Flächn vo 527 Quadratkilometa, dovo san 32 Quadratkilometa Wossaflächn.
West Carroll Parish, Louisiana

West Carroll Parish is a Beziak im Bundesstoot Louisiana in da USA. Da Beziak hod 11.604 Eihwohna. Da Sitz vo da Vawoitung is Oak Grove.
Geografie.
Da Beziak liegt im Nordostn vo Louisiana, grenzt im Nordn an Arkansas, is im Ostn uma 30 km vo Mississippi entfeant und hod a Flächn vo 933 Quadratkilometa, wovo zwoa Quadratkilometa Wossaflächn san.
Er grenzt an foignde Parishes und Countys:
West Feliciana Parish, Louisiana

West Feliciana Parish is a Beziak im Bundesstoot Louisiana in da USA. Da Beziak hod 15.625 Eiwohna. Da Sitz vo da Vawoitung is St. Francisville.
Da Beziak hod a Flächn vo 1052 Quadratkilometa, dovo san 52 Quadratkilometa Wossaflächn.
Winn Parish, Louisiana

Winn Parish is a Beziak im Bundesstoot Louisiana in da USA. Da Beziak hod 15.313 Eiwohna. Da Sitz vo da Vawoitung is Winnfield.
Da Beziak hod a Flächn vo 2478 Quadratkilometa, dovo san 17 Quadratkilometa Wossaflächn.
Koordiniade Wejdzeid

De koordiniade Wejdzeid (, ), kuaz UTC (), is da primeare Zeidstandard, dea wo heit de Uan und de Zeid af da ganzn Wejd reguliad. Es is seid anno 1972 da Nochfoiga vo da "Greenwich Mean Time (GMT)". Es gibt dazua koan groussn Untaschied, aussa dass de GMT ned so exakt wissnschoftle definiad is.
Aus iagendoane Zeitogob in UTC ko ma sofoat de Zeid in Bayern, Östareich bzw. andan Lendan in Middleiropa (MEZ, Middleiropeische Zeid) obloatn, indem ma oa Stund dazuazejd; wearend da Summazeid (MESZ, Middleiropeische Summazeid) zwoa Stund.
Winta

Da Winta (dt.: Winter, engl.: "winter") is oane vo de via Joareszeidn, de wo af'n Hiagst foigd und fia's Fruajoar kimmd.
In insan Broadn is des de Zeid, wo's so koid is wia zua koana ondan Joareszeid. Daher foidt da Reng ois Schnää und es büdt se Eis, dadurch friarn u. a. Seen zua.
Aroostook County, Maine

Aroostook County is a County im Bundesstoot Louisiana in da USA. As County hod 71.870 Eihwohna. Da Sitz vo da Vawoitung is Houlton.
As County hod a Flächn vo 17.686 Quadratkilometa, dovo san 407 Quadratkilometa Wossaflächn.
Buffalo River

Da Buffalo River oda Buffalo Creek is a Fluss im Westn vom Bundesstoot New York (Bundesstoot) in de Vaoanigtn Stootn. Ea fliasst duach Buffalo und rinnt in en Eriesee. De Mindung is a Tei vom Hofn vo Buffalo. Da Fluss hod da Stod aa ian Nama gem.
Seine Zuafliss san da Cayuga Creek, da Buffalo Creek und da Cazenovia Creek. In oban Tei vom Buffalo Fluss nennt ma Buffalo Creek und in untan Tei Buffalo River, wei a do zum broadn Strom wead.
Da Fluss is umara 13 km lang und entwassad a Gebiet vo 1,158 km2. De Quejn liegt af ana Heh vo 442 m, de Mindung af 174 m.
Da Buffalo River und seine Zuafliss worn friaa fia de wiatschoftliche Entwicklung vo do Stod Buffalo. Afgrund vo da industriellen Nutzung wor da Fluss stoark kontaminiad. Seit 2011 wead im "Buffalo River Restoration Project" dro goabad, dass dea Fluss wieda sauba und da Flusslaff vascheenad wead.
Tiffany Pollard

De Tiffany Pollard (* 6. Jenna 1982 z Utica, New York), bessa bekannt ois New York, is a amerikanische Schauspuiarin. In Bayern und Östareich is s duach divease Reality-Shows (af MTV) bekannt worn. De Pollard hod ian Spitznama "New York" vom Rapper Flavor Flav griagt, mid dem wo se in de easchdn Dokusoaps aftredn is. Ian zwoatn Spitznama "HBIC (Head Bitch In Charge)" hod sa se sejm gem.
Cumberland County, Maine

Cumberland County is a County im Bundesstoot Maine in da USA. As County hod 281.674 Eihwohna. Da Sitz vo da Vawoitung is Auburn.
As County hod a Flächn vo 3152 Quadratkilometa, dovo san 988 Quadratkilometa Wossaflächn.
Gmoana.
Towns
Census-designated places
Ibn Battuta

Da Abu Abdullah Muhammad ibn Battuta, , (* 24. Feba 1304 z Tanger in Marokko; † 1368 oder 1377 in Marokko) wor a mohamedanischa Foaschungsroasenda vom 14. Joahundad vo berbarischa Heakunft. Ea deafad da "grässde" Roasenda vo oin Zeidn sei.
In an Zeidram vo 30 Joarn hod a weide Roasn gmochd und driba gschriem. Ea is in Afrika bis ans Hoan vo Afrika keman, ea wor in Osteiropa, im Middlan Ostn, in Zentralasien, Sidasien, Sidostasien und in Kina.
2008 is da Flughofm fo Tanger in Marokko noch eam gnennd woan.
Spider Solitaire

Spider Solitaire is a Patience Spui. Es wead mit 104 Koartn gspuit.
Am Ofang vom Spui san 54 Koartn in da Auslog, aufteit auf 10 Spoitn. Nua de jeweis obaste Koartn vo jeda Spoitn is aufdeckt. De restlichn 50 Koartn liegn im Talon. In finf Rundn kenan jeweis 10 Koartn davo ausglegt wean.
Zui vom Spui is, 8 Foarbreihn vom Kini bis Ass z buidn. Jede Foarbreih, de wo ma schofft, vaschwindt vo da Auslog.
Microsoft hod des Spui digital duach a Windows Beigob populea gmocht.
Hoad

A Hoad, Haad oda Hoadara (dt.: Heide, engl.: "Heath") is a Landschoft, wo af an neahstoffoarman, oft sauan Bodn entstähd.
Af da Hoad woxn Gros, Staudna und kloane Baam wia d' Kranawittn. Hoadara gibt's af da gonzn Wejd.
So a Gebiet wead landwiatschoftli ned gnuzt, außa ois Woad. In insan Broadn moast duach Schof.
Weidane Bedeitung.
Hoad moant im Boarischnn owa aa in Schmutz und Dreeg, dea wo ins Haus einetrong wead.
Ingmar Bergman

Da Ernst Ingmar Bergman (* 14. Juli 1918 z Uppsala, Schweden; † 30. Juli 2007 af Fårö, Schweden) wor a schwedischa Draabuachautor, Fuim- und Theataregisseur.
Anno 1997 is da Bergman bei de Fuimfestspui z Cannes ois „Besta Fuimregisseur vo oin Zeidn“ auszoachnet worn.
Ea hod 60 Fuim gmocht, vo de moastn hod a aa as Draabuach gschriem. In 170 Theatastickln hod a de Regie gfiaht.
A Tei vo seim Nochloss wead vo da Ingmar-Bergmann-Stiftung z Stockholm vawoidt. Anno 2007 is as Archiv vo da Stiftung in de Listn vom Wejddokumentneabe vo da UNESCO afgnumma worn.
Goaß (Bia)

Goaß nennt ma im Boarischn ned nua Viecha, sonda aa a schwochs Bia, oiso a Bia mit an gringan Oikohoighoit.
Uaspringlich wor in Bayern jeds schwoche Bia a Goaß. Heit vasteht ma drunta meistns a Biamischdrangl. Des kimmt dohea, wei ma in Bayern glaubt, dass ma bei an schwochn Bia a Wengal nochhejfa muaß.
A Goaß bsteht 1:1 aus Cola und Bia (dungls Bia oda Weissbia). Do dazua kimmt nacha a Stampal Hochprozentigs (Kiaschlikea, Cognac oda Whiskey).
Meistns weads ois Goaßnmass drunga, sejtena ois Hoiwe. Wann ma a hejs Bia vawendt, dann is koa Goaßnmass sodan a Hiaschmass.
New York Times

The New York Times (NYT) is a ibaregionale Dogeszeidung aus da Stod Nei York. Se wead aa „The Gray Lady“ gnennt.
De New York Times ghead zua de ogsengsdn Zeidunga af da ganzn Wejd. Se hod de moastn Pulitzer-Preis (106) und de moastn Online-Lesa in de Vaoanigtn Stootn.
De Firma New York Times Company prodziad iba 30 Druckmedien. Se wead im Aktienindex "S &amp; P 500" glisdt.
Penobscot County, Maine

Penobscot County is a County im Bundesstoot Maine in da USA. As County hod 153.923 Eihwohna. Da Sitz vo da Vawoitung is Bangor.
As County hod a Flächn vo 9210 Quadratkilometa, dovo san 415 Quadratkilometa Wossaflächn.
Woad

A Woad (dt.: Weide, engl.: "pasture") is a Wiesn oda a Hoad, de wo zun Obgrosn gnuzd wead.
Af da Woad stengan Nuzzviecha, de wo as Gros und as Unkraut fressn: z. B Rindviecha, Schof, Ressa, Goaß, Antna, Hendln.
As Obgrosn vo da Woad nennd ma woadn.
Augustus Fuller

Da Augustus Fuller, aa bekannt ois Luther Fuller und ois John Maynard, wor da Ruadagenga am Radldampfa "Erie".
Ea is am 9. August 1841, mit nua 23 Jahr, am Steiaradl vo da "Erie" bei am Brand am Eriesee ums Lem kema. Es wead ois Hejd gfeiat, wei a bis zum Schluss am Steiaradl bliem is und daduach a boar Leidln iwalebt hom (29 vo 300).
Da Theodor Fontane hod aus dea Gschicht sei bekannte Balladn "John Maynard" gmocht. Des Schiff hod bei eam "Schwalbe" (Schwoim) ghoassn, da Fuller wor da "Maynard", ausm Ruadagenga is da Steiamo worn und de Roas is stod vo Buffalo af Erie vo Detroit af Buffalo ganga.
Zua Balladen "John Maynard" af lyrikwelt.de.
Buffalo Main Light

Buffalo Main Light is a Leichttuam an da Mindung vom Buffalo River. Es is oana vo de ejtastn Leichtiam an de Groussn Seen und a Woarzoachn vo Buffalo.
Da Leichtuam is anno 1833 baut und 1914 wieda aussa Betrieb gnomma worn.
As Fundament is a Eadweak aus Stoana. As Gebaide sejm is aus Koichstoa und Gusseisn baut. Es is 18 Meta houch und ochteckad.
Seit 1984 is as Buffalo Main Light im National Register of Historic Places glisdt. Heit is s a Tei vo am Freiliachtmuseum. Es is as ejtasde Gebaide vo Buffalo, wo no stähd.
National Register of Historic Places

As National Register of Historic Places („Nationois Regista vo historische Plazzln“), kuaz NRHP, is as Vazeichnis vo de Kuituadenkmoi vo de Vaoanigtn Stootn. De Denkmoilistn wead vo da Bundesregiarung aussagem. Draf stengan Gebaide, Bauweake, Olong und historische Beziake ("Historic Districts").
As NRHP beziagt se in easchta Linie af Plazzln in de USA. Es gibt oba aa a boar aussahoib vo de Vaoanigtn Stootn wo registriad san, wia d amerikanische Botschoft in Tangiers.
Piscataquis County, Maine

Piscataquis County is a County im Bundesstoot Maine in da USA. As County hod 17.535 Eihwohna. Da Sitz vo da Vawoitung is Dover-Foxcroft.
As County hod a Flächn vo 11.337 Quadratkilometa, dovo san 1065 Quadratkilometa Wossaflächn.
Tschechisch im Boarischn

Tschechisch im Boarischn (dt. "Tschechisch im Bairischen") maant de Weata, de wos ausm Tschechischn ins Boarische iwanumma wuan san. Tschechische Lehnweata fint ma vuar oim in de Midtl- und Nordboraischn Dialekte, weu akkurat de zwaa Grubbm a joahundatelaunge gemeinsaume Gschicht mit de Tschechn ghobt haum, de wos bis weit ins Fruahmiddloidta zruckreicht. Anaseits haum Midtl- und Nordboarisch in Behman und Mährn bis 1945 direkt in und nemban Tschechischn Sprochgebiet existiat, aundaraseits hods in Ostestareich, scho oiweu, owa bsundast stoak im 19. Jhdt. a tschechische Zuawaundarung gemb. Unta audam iwas Kuchlbehmische, a net standartisiade Mischung aus Tschechisch, Deitsch und Weanarisch san in dera Zeid vü tschechische Weata noch Östareich vamittlt wuan. Zweng dem san aa heid no in Wean und Niedaöstarreich vüle uaspringlich tschechische Weata im Dialekt gebreichlich.
Listn.
In oifabetischa Reihnfoige:
Sergei Eisenstein

Sergei Michailowitsch Eisenstein (, wiss. Transliteration "Sergej Michajlovič Ėjzenštejn"; * z Riga, heit Lettland; † 11. Feba 1948 z Moskau) wor a sowjetischa Regisseur. Ea hod jidische, deitsche und russische Ahnln ghobt. Bekannt is a voa oim fia seine Revolutionsfuim "Panzakreiza Potemkin" und "Oktoba".
Da Eisnstein wor a Pionia in da Theorie und Praxis vo da Montagetechnik. Duach sein innovativn Fuimschnitt woit a de Emotiona vo seim Publikum manipulian. Sei Weak hod bis heit an Eifluss af Fuimemocha.
Somerset County, Maine

Somerset County is a County im Bundesstoot Maine in da USA. As County hod 52.228 Eihwohna. Da Sitz vo da Vawoitung is Skowhegan.
As County hod a Flächn vo 10607 Quadratkilometa, dovo san 319 Quadratkilometa Wossaflächn.
Gmoana.
Towns
Plantations
Unorganized Territorys
Census-designated places
Boarisch im Tschechischn

Boarisch im Tschechischn (dt. "Bairisch im Tschechischen") maant de Weata, de wos ausm Boarischn ins Tschechische iwanumma wuan san. Historisch gseng woar es Tschechische scho seidn Middloita untam Eifluss vom deitschn Sprochraum. Grod midn estarreichischn Boarisch hods dabei an stoakn Austausch gebm. Bsundast güt des fian Hantec (sprich: Hantets), dea wos de oide Stodtmundoat vo Brünn woa, und aa heid no in Dialekt vo dera Gegend nochwiakt. Aunzmeakn is, das da iwawiegande Teu vo de uaspringlich Boarischn Weata net in da tschechischn Hochsproch, sundan in da Umgaungssproch und in Dialekt zfindn is. 
Listn.
In oifabetischa Reihnfoige; Weata, de wos ausn Brünna Hantec kumman, san mit (H) markiat.
Waldo County, Maine

Waldo County is a County im Bundesstoot Maine in da USA. As County hod 38.786 Eihwohna. Da Sitz vo da Vawoitung is Belfast.
As County hod a Flächn vo 2209 Quadratkilometa, dovo san 319 Quadratkilometa Wossaflächn.
Im Netz.
Geschichtlicher Abriss von der Gründung bis etwa 1880 (englisch)
Johannes da Evangelist

Da Johannes da Evangelist oda da Wintahons is noch da Kristntradizion da Schreiba vom Johannes Evangelium. Danoch is a aa da Liablingsjinga vom Jesus und da Vafossa vo de Johannesbriaf und vo da Offnboarung.
Wintahons hoaßt a im Boarischn, wei sei Namasdog in da katholischn Kira am 27. Dezemba gfeiat wead.
Wimmal

Wimmal oda Wimmerl (dt. "Pickel, Pustel"; engl. "pimple"), aa Mitessa, san a krankhofte Hautvaendarung. A Wimmal is a kloawinzige Hoiraum in da Haut, dea wo mit Doig gfiid is.
Wimmal entstenga duach a vasteakte Doigproduktion. De ko vaschiedanste Uasocha hom.
Wimmal san oft keimfrei, nacha red ma medizinisch vo "Acne vulgaris". Se kina owa aa entzindle wean, nach homs aa Eita drin.
Es gibt an Hauffa Behandlungsmeglichkeitn fia Wimmal. Do muass ma owa an Oarzt oda Apotheka konsultian.
Federico Fellini

Da Federico Fellini (* 20. Jenna 1920 z Rimini; † 31. Oktoba 1993 z Rom) wor a italienischa Fuimregisseur und Draabuachschreiba. Ea is oana vo de einflussreichstn Fuimemocha vom 20. Joarhundad. Ea hod an ganz oagna Stui entwicklt, a Mischung aus phantastischn und Barockn Buidan vabundn mit handfestm Realismus.
Da Fellini hod finf Oscars gwuna: Viare fin bestn "Ausländischn Fuim" und oan fia sei Lemsweak: 1957: "La Strada", 1958: "The Nights of Cabiria", 1964: "8 1/2", 1975: "Amarcord".
Kipfal

A Kipfal (Pl.: Kipfal oda Kipfaln) oda Kipferl (dt.: "Hörnchen") is a hoibrunds Feingebeck.
Kipfal san aus Miabdoag oda aus am Geamdoag (Brioche) gmocht.
De Geamdoagkipfaln san ogebli duach de Marie Antoinette, a Dochda vo estreichischn Koasarin Maria Theresia af Frankreich keman. Do draus san nacha de Croissants entstandn. Des san Kipfaln aus Plundadoag.
Kipfal ois Weißbroudgebeck nennt ma in Estreich Kipfl. De wean aa aus Geamdoag gmocht, san owa ned siass. Bekannt sans aa ois Budankipfe, wanns hoibiat und mit Budan bestricha wean.
Kirjat Gat

Kirjat Gat ( „goatnheh“) is a schdod in Israel. Kirjat Gat liegd im Sidbeziak und hod 48.275 einwohna (2012).
De Siedlung is 1954 ois eiwaundarungsloga grind wuan. 1972 is Kirjat Gat zua schdod eahom wuan.
Da naum kummt fon da oidn Philistastod "Gath", de wos 10 kilomea entfeant gleng is (gat = "weinpressn"; "kirjat" = siedlung).